cyanic-selkie/wikianc huggingface dataset:
I Bəyazid
Rumelidəki fəaliyyəti
Sultan Bəyazid, səltənətinin bundan sonrakı illərində üzünü qərbə çevirdi. Kosovo döyüşündən sonra Bizans imperiyası üzərindəki təsiri artmışdı. Belə ki, 1390-cı ildə Bizans imperatoru VII İohannın, ardından 1391-ci ildə V İohann və ortaq imperator olan oğlu Manuelin taxta çıxışını dəstəklədi. Hətta İmperator Manuel Osmanlı ordusunun Anadoluda çıxdığı səfərlərdə iştirak etmişdi. Osmanlı ordusunun Anadoludakı çatışmalarla məşğul olduğu illərdə dövlətin qərb sərhəddindəki uc bəylikləri də düşmən bölgələrinə ard-arda hücumlar təşkil edirdi. Paşa Yiğit bəy Vuk Brankoviçi özünə tabe etmiş, Evrenos bəy Kitros və Vodinanı fəth edərək Fessaliyaya qədər irəliləmiş, Firuz bəy Valaxiyaya, Şahin bəy isə Albaniyaya axınlar tərtibləmişdi. Ancaq Valaxiya hakimi sultanın Anadoluda olmasından faydalanaraq Silistrəni ələ keçirmiş, Burqasdakı axıncılar üzərində qələbə qazanmışdı. Venesiyalılar bir yandan Bizansa təzyiq göstərir, digər yandan Moreya və Albaniyada da Osmanlı əleyhinə propaqanda aparırdılar. Macarlar isə Valaxiya və Dunay sahili bölgəsində nüfuzları yaymağa başlamışdılar. Bu vəziyyətdə Sultan Bəyazid bütün qüvvələrini qərbə yönəltməyə məcbur oldu. 1388-ci ildən etibarən Osmanlı idarəsində olan işğal altındakı Tırnova qalasını 17 iyun 1393-cü ildə geri aldı və bolqar çarı Osmanlı vassallığını qəbul edərək Niqboluya çəkildi. Həmin ilin qışında Sultan Bəyazid Balkan yarımadasındakı bütün çarları və Paleoloq nümayəndələrini toplayaraq yeni bir ittifaq qurdu. Xüsusilə də Bizans imperatoru V İohannın Moreya çarı olan kiçik oğlu Teodor Paleoloqdan, Venesiyaya qarşı mübarizədə bəzi önəmli şəhər və qalaları ələ keçirməyi tələb etdi. Ancaq müstəqillik arzusunda olan Paleoloqlar, bundan boyun qaçıraraq Venesiyadan kömək istədilər. Bunun ardından Sultan Bəyazid şəxsən özü Balkan yarımadasına səfərə çıxdı və 1387-ci ildə fəth edilən, ancaq 2 il sonra itirilən Saloniki qalasını yenidən fəth etdi (1394). Beləliklə, Fessaliya bölgəsi tamamilə ələ keçirildi. Bundan başqa həmin ilin baharında Konstantinopolu yenidən mühasirəyə aldı. 1395-ci ildə isə Macarıstan üzərinə səfərə çıxan Osmanlı ordusu yol üzərindəki bir çox önəmli qalanı da (Timeşvar, Kratova, Zrenjamin, Titel) ələ keçirdi. Arceş çayı sahilində baş verən döyüşdə (17 may 1395) Valaxiya çarı Mirkeya məğlub edildi və Osmanlı vassallığını qəbul edən I Vlad Valaxiya knyazı təyin edildi. Ardından Dunay çayını keçərək Niqboluya gəldi və Bolqar çarını ələ keçirib edam etdirdi (3 iyun 1395).
Sultan Bəyazidin ani və sürətli fəthlərinin ardından, macarlar və venesiyalılar Osmanlılara qarşı ittifaq quraraq yeni bir səlib yürüşünə başladılar. 1396-cı ildə Osmanlı ordusunun Konstantinopol mühasirəsində olmasından istifadə edən macar kralı I Ziqmund Niqbolunu mühasirəyə aldı. Ardından Sultan Bəyazid Konstantinopoldakı mühasirəni qaldıraraq dərhal bölgəyə gəldi və burada səlib ordusu üzərində böyük bir qələbə qazandı (25 sentyabr 1396). Niqbolu döyüşü adlanan bu döyüşün adından Vidin qalası da ələ keçirildi. Bizans imperatoru Manuel, Konstantinopolda bir türk məhəlləsinin qurulması, məscid inşa edilməsi və bir qazının vəzifəyə alınması şərtlərini qəbul etməyə məcbur oldu. 1397-ci ildə Evrenos bəy Arqos və Afina şəhərlərini ələ keçirdi. Niqbolu döyüşündən böyük qənimətlə qayıdan Sultan Bəyazid paytaxt Bursada möhtəşəm Ulu Məscidi inşa etdirdi.
Əmir Teymurla münasibətləri. Ankara döyüşü
Bu əsnada Sultan Bəyazid Niqbolu döyüşündəki düşmənliyi səbəbilə Qaramanoğlu Ələddin bəyin üzərinə səfərə çıxdı. Akçay döyüşündə məğlub olan Ələddin bəy Konya qalasına gizlənsə də, ələ keçirilərək edam edildi. Beləliklə, Konya başda olmaqla, digər bütün Qaramanlı mülkləri Osmanlıların əlinə keçdi (1397-ci ilin payızı). Ertəsi il Qazi Burhanəddinin Ağqoyunlu bəyi Qara Yuluq Osman bəylə girişdiyi döyüşdə həlak olmasının ardından yerinə keçən oğlu Ələddin bəy, Əmir Teymurdan qorunmaq məqsədilə Osmanlı tabeliyinə keçdi. Ancaq Sultan Bəyazid Əmir Teymur təhlükəsinə qarşı Məmlüklərlə münasibətləri yaxşılaşdırmaq yerinə, onlara aid Əlbistan, Malatya və şərqi Sivas torpaqlarını ələ keçirdi.
Digər yandan Fransa kralı IV Karl Bizansa kömək üçün böyük bir donanma göndərmiş, bu donanma bölgədəki Osmanlı gəmilərini məğlub etsə də, Konstantinopolu mühasirədən xilas edə bilmədi (1399-cu ilin yayı). Bu səbəblə imperator Manuel Osmanlılara qarşı mübarizədə özünə dəstək qazanmaq məqsədilə 10 dekabrda gizlicə şəhəri tərk edərək Avropaya qaçdı. Şəhərin təslim edilməsinə az qalmış, şərqi Anadoluda Əmir Teymur təhlükəsi peyda oldu. 1394-cü ildə şərqi Anadoludakı bir neçə şəhəri ələ keçirməsinin ardından Əmir Teymur Böyük Səlcuq və Hülaki imperiyasının varisi olaraq Anadoluya da sahib olmaq istəyirdi. Sultan Bəyazid isə səlcuqluların varisi iddiasında idi və Anadoludakı birliyi təmin etmək istəyirdi. Məhz bu nöqtədə 2 türk sultanının arasında ziddiyət yarandı. Belə ki, Osmanlı tabeliyindən qaçan Anadolu bəyləri Əmir Teymura sığınmış, əmir isə onları olduqca yaxşı qarşılamışdı. Buna cavab isə çox gecikmədi. Belə ki, Sultan Bəyazid, Əmir Teymur və onun işğalçı siyasətinə boyun əyməyən Sultan Əhməd Cəlair və Qara Yusif bəyi qoruyaraq öz himayəsinə aldı. Bu vəziyyət Əmir Teymuru qəzəbləndirdi. Dərhal Ərzincana gələn Əmir Teymur burada şəhər qapısında qarşılandı və çox keçmədən Osmanlılara aid Sivas qalasını mühasirəyə aldı (1400-cü ilin avqustu). Şəhər əmirin ordusuna təslim olsa da, qalada dəhşətli qətliamlar oldu və qala əhalisi qılıncdan keçirildi. Darmadağın edilən bölgə Ərzincan hakiminə verildi (1401). Nəhayət, iki ordu Ankara yaxınlığındakı Çubuq oylağında qarşılaşdı (28 iyul 1402). Baş tutan döyüşdə məğlub olan Sultan Bəyazid əsir düşdü və bir neçə ay sonra əsirlikdə ikən Akşəhərdə vəfat etdi (8 mart 1403). Ankara döyüşü Sultan Bəyazidin qısa zamanda genişləndirdiyi dövlətin çökməsinə səbəb oldu. Keçmiş torpaqlarını geri alan Anadolu bəyləriylə yanaşı, qalan torpaqları da aralarında bölüşdürən Osmanlı şahzadələri Əmir Teymurun Anadoludakı səltənətini tanıdılar. Osmanlı tarixində Fetrət dövrü olaraq adlanan bu dövrdəki çaxnaşmalar yalnız II Mehmed dönəmində tamamilə həll edildi.
Aristid Brian
Aristid Brian (Aristide Briand; ) — fransız siyasi xadimi, Fransanın 73-cü (1906 — 1909) baş naziri.
Girokastra Milli Folklor Festivalı
thumb|Girokastra qalasının içərisində festival səhnəsi Girokastra Milli Folklor Festivalı (Festivali Folklorik Kombëtar i Gjirokastrës) ― Albaniyanın cənubunda yerıəşən Girokastra şəhərinin eyniadlı qalasında hər beş ildən bir keçirilən sənət festivalı. Festival ilk dəfə 1968-ci ildə baş tutmuşdur və Albaniya mədəniyyətinin ən vacib hadisəsi hesab olunur. Festivalda Albaniya vətəndaşları, diaspora nümayəndələri və Balkanlardan və İtaliyanın cənubundan gələn insanlar alban ənənəvi musiqisi, geyimləri və rəqsləri nümayiş etdirirlər. Girokastra festivalı 1949-cu ildə Tirana şəhərində başlayan Folklor Festivalları ənənəsini təqib edir.
Tarixi
thumb|1988-ci ildə çıxış edən folklor müğənniləri Girokastra Milli Folklor Festivalından əvvəl 1949-cu ildə və daha sonra 25-27 noyabr 1959-cu illərdə Albaniyanın paytaxtı Tirana şəhərində "Milli Mahnı, Musiqi və Rəqs Festivalı" keçirilirdi. On il sonra, 8-16 oktyabr 1968-ci ildə Albaniyanın kommunist lideri və Girokastrada doğulmuş Ənvər Xocanın doğum günü şərəfinə ilk "Milli Folklor Festivalı" keçirildi. Festival hər beş ildən bir 1973, 1978, 1983 və 1988-ci illərdə təkrar təşkil olunurdu. Festival 1995-ci ildə Berat şəhərində keçirildi, 2000-ci ilin sentyabr ayından isə yenidən Girokastrada təşkil olunmağa başladı.
Festival doqquzuncu dəfə 2009-cu ilin sentyabr ayında baş tutdu. Festivalın qalibləri Şkoder vilayəti təmsilçiləri oldular, onlar ən yaxşı ümumi çıxışlarına görə birinci yeri tutdular, ən yaxşı fərdi çıxışlarda isə Şərif Dərvişi və Mifterin Uka hamını üstələdilər.
Festivalın onuncu mövsümü 10–16 may 2015-ci ilə təsadüf etdi. COVID-19 koronavirus pandemiyasına görə festivalın 11-ci mövsümü bir il sonraya, 2021-ci ilin 1-8 may tarixlərinə təxirə salındı.
NGC 7461
NGC 7461, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. SB0 tipli. tərəfindən ildə  ölçülü  vasitəsilə kəşf edilmişdir.
Olqa Prik
Olqa Prik  — Sovet türkoloqu, karait dilinin tədqiqatçısı, pedaqoji elmlər namizədi (1953), dosent (1960).
Bioqrafiya
Milliyyətinə görə - Karaite. Atası - Yakov Mixayloviç Prik, mühasib, anası - Raisa Abramovna Prik, evdar qadın. 1939-cu ildə Simferopoldakı 1 saylı orta məktəbi əla attestatla bitirib. 1939-cu ildən 1941-ci ilin martına qədər Krım Pedaqoji İnstitutunun (rus dili və ədəbiyyatı şöbəsi) tələbəsi olub. Tədqiqat Krımın alman qoşunları tərəfindən işğalı səbəbindən yarımçıq qalıb. 1943-1944-cü illərdə Simferopol şəhərində işğal olunmuş ərazidə olarkən, o, gizli təşkilatın üzvləri ilə əlaqədə olub və Sovet hökumətinin xeyrinə çalışıb ki, bu da deputatın verdiyi arayışla təsdiqlənir 7 iyun 1944-cü il tarixli, № 237. təsdiqlənir. 1944-cü ildə Krım alman işğalçılarından azad edildikdən sonra Moskvaya yola düşdü. Moskva Dövlət Universitetinin filologiya fakültəsinin şərq (türk) dilləri fakültəsinin ikinci kursuna qəbul olub. 1949-cu ildə Moskva Dövlət Universitetini “Krım karait dilinin qrammatik eskizi (Qərbi karait dili ilə müqayisədə)” mövzusunda dissertasiya işi ilə bitirmişdir (elmi rəhbər: dosent E.V Sevortyan; rəyçi: professor N.K Dmitriev). 170713 saylı diplom alıb, ona əsasən filologiya elmləri sahəsində elmi işçi və universitet müəllimi ixtisası verilib. 1953-cü ildə RSFSR Pedaqoji Elmlər Akademiyasının Milli Məktəblər İnstitutunda milli məktəbdə rus dilinin tədrisi metodikası ixtisası üzrə aspiranturanı bitirmişdir. “Kumuk məktəbinin beşinci sinfində rus dilinin adının öyrədilməsi metodikası” dissertasiyasına görə pedaqoji elmlər namizədi elmi dərəcəsi verilmişdir. Elmlər namizədi diplomu MK-PD No 00190, 27 mart 1954-cü ildə verilmişdir. 1953-1992-ci illərdə RSFSR Təhsil Nazirliyinin istiqaməti üzrə V.İ Lenin adına Dağıstan Dövlət Universitetinin Ümumi dilçilik kafedrasında, sonra isə rus dilinin tədrisi metodikası kafedrasında çalışmışdır. Eyni zamanda 1958-1964-cü illərdə Tarix-filologiya fakültəsinin dekan müavini, 1964-1969-cu illərdə filologiya fakültəsinin dekanı olub. 1960-cı ildə Ali Attestasiya Komissiyası dosent elmi dərəcəsini (MDC-nin dosent şəhadətnaməsi No 006338) təsdiq etmişdir. V.M Kriştopa ilə birlikdə Dağıstan məktəbləri üçün dərsliklər üzərində işləyirdi. Qeyri-rus məktəbində rus dilinin tədrisi metodikası üzrə tələbələr üçün proqramlar və tədris vəsaitləri hazırlamışdır. 1969-cu ildə DağıSSR Məktəbinin əməkdar müəllimi fəxri adına layiq görülüb. 1971-1976-cı illərdə Moskvada SSRİ Maarif Nazirliyinin Təhsil Müəssisələri İdarəsi yanında rus dili üzrə elmi-metodiki şuranın üzvü olub. 1992-ci ildə təqaüdə çıxdı (RSFSR-in fərdi pensiyası). Əri Sergey İvanoviç Smorodin təqaüdə çıxdıqdan və vəfat etdikdən sonra qızının ailəsi ilə birlikdə İsraildə Hayfa şəhərində yaşamış və 3 iyun 2010-cu ildə həyatının 90-cı ilində vəfat etmişdir.
Elmi İşləri
Türkşünaslıq sahəsində əsas elmi əsərlər və rus dilinin qeyri-ruslara öyrədilməsi metodikası. Ümumilikdə 750 çap vərəqində monoqrafiyalar, dərsliklər, jurnallarda məqalələr və metodik məcmuələr (cəmi 105 adda) çap olunub.
Müqəddəs Sisilyanın ekstazı (Rafael)
Müqəddəs Sisilyanın ekstazı — İntibah dövrü İtaliya rəssamı Rafael Santinin yağlı boya ilə işlədiyi rəsm əsəri. Rafael əsəri 1516–1517-ci illərdə çəkmişdir. Əsər rəssamın yaradıcılığının Roma dövrünə aid edilir. Əsər hal-hazırda İtaliyada, Bolonya şəhərində saxlanılır.
KBS1
KBS1, Cənubi Koreyanın ictimai televiziya şəbəkəsidir. Proqramı, xəbərlər və aktual xəbərlər, mədəni proqramlar, idman yayımları, əyləncə serialları, drama, talkhows və uşaq verilişləri qədər yüksək səviyyəli və Koreya yönümlü verilişlərə ciddi diqqət ayıran generalistdir.
İndoneziya–İsrail münasibətləri
İsrail–İndoneziya münasibətləri — İsrail və İndoneziya arasında tarixi və cari ikitərəfli münasibətlər. Hər iki ölkə rəsmi olaraq diplomatik münasibətlərə malik deyillər, lakin gizli ticarəti, turistik təmaslar, həmçinin təhlükəsizlik sistemində məsləhətləşmələr davam etdirirlər. 2012-ci ildə İndoneziya İsraillə əlaqələrini qeyri-rəsmi şəkildə artırmağa və səfir rütbəsi olan bir diplomatın başçılığı ilə Ramallahda bir konsulluq açmağa razılıq verdi. O da qeyri-rəsmi olaraq İsraillə təmasda olan İndoneziyanın səfiri vəzifəsini icra etdi.
2014-cü ildə BBC World Service anketinə görə İndoneziyalıların 75% -i İsrailin təsirinə mənfi yanaşır, yalnız 7% -i isə müsbət baxır.
Ticari əlaqələr
2015-ci ildə İndoneziya İsrailə 100 milyon dollardan çox mal ixrac etdi və İsraildən təxminən 80 milyon dollar dəyərində mal idxal etmişdir.
2016-cı ildə İndoneziyalı sərmayəçilər Təl-Əvivdə keçirilən İsrail Beynəlxalq Ticarət Konfransına qatıldılar və burada 600 iştirakçı ilə danışdılar aparılır. Hər iki ölkənin illərdir bir-biri ilə ticarət etdikləri də bildirilir. Bundan əlavə onların hər ikisi ÜTT-na üzvdürlər. Bu təşkilatın qaydalarına görə üzvlərdən biri digər üzv ölkələrin məhsullarını boykot edə bilməz. Buna görə İndoneziya və İsrail arasındakı ticarətə heç nə mane ola bilməz. İsrailin Cakartada ticarət missiyası yoxdur, ancaq Sinqapurdan olan bir İsrail nümayəndəsi İndoneziyanın paytaxtını ziyarət edir və problemləri yerindəcə həll edir.
2009-cu ildə Təl-Əvivdə İsrail-İndoneziya Ticarət Palatası təsis edildi. Ölkələr arasındakı münasibətlər dərin olmamasına baxmayaraq, palata iş adamlarına bu ölkələrdə investisiya və bizneslə məşğul olmağı tövsiyə edir.
İsrail şirkəti «Moovit» avqustun 18-dən sentyabrın 2-dək Cakartada keçiriləcək Asiya Oyunlarının rəsmi tərəfdaşı oldu. Bununla belə İsrail idmançıları bu oyunlarda buraxılmamışdır. Moovit 44 ölkədən nümayəndə heyətinə və 3 milyon azarkeşə xidmət edəcək ictimai nəqliyyatda naviqasiya tətbiqi hazırladı.
2019-cu ilin iyul ayında İndoneziyanın rəsmi ticarət heyəti İsrailə səfər etdi. Nümayəndə heyətinin məqsədi almaz və brilyant satışının mərkəzlərindən biri olan İsrail Diamond Birjasının rəhbərliyi və üzvləri ilə görüşmək, habelə iki dövlət arasında əlaqələrin normallaşdırılması olur.
Təşkilatlar
Prezident Vahidin təqaüdü ilə İsraildə təhsil alan yahudi əsilli indoneziyalı Venjamin Kentanq vətəninə qayıdır və 2002-ci ildə İndoneziya-İsrail ictimai işlər komitəsi olan – Indonesia-Israel Public Affairs Committee – İndoneziya-İsrail İctimaiyyətlə Əlaqələr Komitəsini (İIPAC) təsis edir. Təşkilatın təxminən 4450 üzvü var. Təşkilat ölkə iqtisadiyyatına İsrail sərmayələrinin qoyulmasını müdafiə edən İndoneziyanın biznes lobbisini təşkil edir.
Müqavilələr
2008-ci ildə İndoneziya İsrail Milli Təcili Yardım Xidməti ilə 200.000 ABŞ dolları məbləğində tibbi əməkdaşlıq müqaviləsi imzaladı. Amerika-İsrail Birgə Dağıtma Komitəsi ilə də israilli həmkarları tərəfindən İndoneziyalı paramediklərin təlimlərinə başlamaları üçün müqavilə imzalanmışdır.
2012-ci ildə İndoneziya İsraillə əlaqələrini qeyri-rəsmi şəkildə yaxşılaşdırmağa və səfir statusunda bir diplomatın başçılığı ilə Ramallahda bir konsulluq açmağa razılıq verdi. O da İsraillə təmaslarda qeyri-rəsmi olaraq İndoneziyanın səfiri vəzifəsini icra edəcək. Beş ildir müzakirə olunan bu diplomatik hərəkət, əslində yəhudi dövləti ilə dünyanın ən çox yaşadığı müsəlman ölkəsi arasında əhəmiyyətli bir liberallaşma və istiləşmə əlaqəsi deməkdir. İndoneziya bu vəziyyəti rəsmi olaraq Fələstinin müstəqilliyinə verdiyi dəstəyi göstərərək İordan çayının qərb sahilində konsulluq açması kimi təqdim etdi. Sözsüz ki, səfir rütbəsi olan bir diplomatın Fələstin Muxtariyyətində akkreditə olunacağı güman edilsə də, işinin xeyli hissəsi İsrail Dövləti ilə əlaqələrin qurulmasından ibarət olmalıdır. Onun ofisi birbaşa diplomatik vəzifələri həm də konsulluq vəzifələrini birləşdirir. İsrail 2012-ci ildə İndoneziyanın xarici işlər nazirinin Ramallaha girməsinə qadağa qoyduqdan sonra İndoneziya müqaviləni ləğv etdi və Ramallahdakı konsulluq açılmadı. Rəsmi diplomatik münasibətlərin olmamasına baxmayaraq, İsrail və İndoneziya Yaxın Şərqdəki münaqişənin sülh yolu ilə həllindən bəri pisləşən ticarət əlaqələrini, təhlükəsizlik münasibətlərini və digərlərini gizli saxlayır.
Səyyahlar üçün vizalar
Uzun illər İsrail vətəndaşları bir turist qrupunun tərkibində bir giriş üçün İndoneziyaya viza ala bilirdilər. İndoneziyalılar üçün İsrailə turist vizaları yalnız tur vasitəsilə verilən turist qrupları üçün mümkündür. Son illərdə təxminən 11-15 min İndoneziyalı İsrailə ziyarət məqsədi ilə səfər edir. Digər mənbələr hər il 200.000 İndoneziyalının İsrailə səfər etdiyini göstərir.
2018-ci ilin may ayının sonunda Qəzzə zolağının sərhədində baş verən qarşıdurmalar zamanı İsrailin hərəkətlərinə cavab olaraq İndoneziya birtərəfli qaydada iki ölkə arasında diplomatik əlaqələrin olmamasına baxmayaraq, İsraildən gələn turist qruplarının ərazilərinə gəlmələrini qadağan etdiyini açıqladı. Daha sonra İsrail Xarici İşlər Nazirliyi İndoneziyadan gələn turist qruplarına eyni qaydanı tətbiq etdi (İsrail ildə təxminən 30.000 İndoneziyalı turist gəlir. Bu bisə İsrail büccəsinə on milyonlarla şekel gətirir ). Lakin sonra təqribən üç həftə bu məsələni təxirə salındı.
Lalə Bəxtiyarova
Bəxtiyarova Lalə Bahadur qızı -
Həyatı
Bəxtiyarova Lalə Bahadur qızı 1984-cü ildə Azərbaycan Tibb Universitetinin müalicə-profilaktika fakültəsini fərqlənmə diplomu ilə bitirmişdir. Klinik ordinaturadan sonra 1992-ci ildə Əziz Liyev adına Azərbaycan Dövlət Təkmilləşdirmə İnstitutunun nefrologiya kafedrasında assistent kimi fəaliyyətə başlamışdır.
1994-cü ildə “müxtəlif formalı revmatik” mənşəli böyrək zədələnməsinin parsial funksiyalarının öyrənilməsi” mövzusunda namizədlik dissertasiyasını müdafiə etmişdir. 2000-ci ildən nefrologiya kafedrasının dosentidir.
Nefrologiyanın aktual məsələlərin həsr olunmuş 40-dan çox elmi məqaləsi vardır: böyrək və hamiləlik, diabetik və urat nefropatiya, tez proqressivləşən qlomerulonefrit və s.
2000-ci ildən aprobasion seminarın elmi katibidir. 2006-ci ildən Ə.Əliyev adına AzərbaycanDövlət Həkimləri Təkmilləşdirmə İnstitutunun elmi katibidir.
Şodo
Şodo (, от  — тёплая вода) Fransız desertidir.
Haqqında
Su vannasında yumurta sarılarından və yumurtanın ağının ağının şəkər tozu ilə şərabda çalınmasından hazırlanır.Fransız və İtaliyan toylarında daima təqdim olunur. Fransız gəlinləri öz bəyləri üçün bu şirniyyatı hazırlayırdılar. Onu bəzən qırmızı və çəhrayı şərabdan hazırlayırdılar.
Şizantus
Yunancadan tərcümədə cinsin adı "yarılmış gül" deməkdir. Bu, gülün yarılmış formada olması ilə izah edilir. Cinsdə 11 növ vardır. Gülçülükdə onların iki növündən istifadə olunur. Vizeton şizantusu (S.x.wisetonensis) lələkvari şizantusun və qrexema şizantusunun çarpazlaşdırılması nəticəsində alınmışdır. Bitkinin hündürlüyü 80 sm-ə çatır, çiçəkləri müxtəlif rəngli, formalıdır, zoğların uclarında salxımlara yığılmlşdır. Qrexema şizantusu (S.grahamii) əvvəlki növdən xırda, çəhrayı-bənövşəyi gülləri ilə fərqlənir. Şizantusun toxumlarını torpağa əkməklə çoxaldırlar. Cücərtiləri şitil edib başqa yerlərdə əkirlər, zəif cücərtiləri isə saxlayırlar. Onların müxtəlif rəngli çiçəkləri olur. Gül kompozisiyaları yaratdıqda bitkini kökü ilə çıxardır, sonra budayırlar. Şizantus dibçək bitkisi kimi istifadə edilə bilər.
Zahid İsmayılov
Zahid Kamil oğlu İsmayılov — azərbaycanlı dövlət və siyasi xadim, Naxçıvan Ali Məclisinin III çağırış deputatı.
Həyatı
Zahid İsmayılov 1957-ci ildə Babək rayonunun Cəhri kəndində anadan olmuşdur. 1964–1974-cü illərdə Cəhri kənd orta məktəbində təhsil almışdır. 1974-cü ildə Naxçıvan şəhər 101 nömrəli Tikinti İdarəsində fəhlə olaraq işləməyə başlamışdır. 1977–1979-cu illərdə hərbi xidmətdə olmuşdur. Hərbi xidməti başa vurduqdan somra Naxçıvan şəhər 2719 nömrəli Avtomobil Dəstəsində sürücü olaraq işləmişdir.
1988-ci ildə Naxçıvan Hərbi Qarnizonunun Zabitlər Evi nəzdində fəaliyyət göstərmiş muhasibatlıq kursunu bitirmişdir. 1989–1990-cı illərdə "Kamil" kooperativini yaradaraq həmin kooperativə sədrlik etmişdi.
Ailəsi
Ailəlidir. Bir övladı var.
Siyasi fəaliyyəti
1999-cu Azərbaycanda bələdiyyə seçkilərində Azərbaycan Xalq Cəbhəsi Partiyasından Cəhri bələdiyyəsinin üzvü seçilmişdir. 2004-cü ilədək bələdiyyənin daimi komissiyasının sədri və bələdiyyənin suvarma suyuna nəzarət şöbəsinin müdiri olmuşdur.
2004-cü il bələdiyyə seçkilərində yenidən Azərbaycan Xalq Cəbhəsi Partiyasından Cəhri bələdiyyəsinin üzvü seçilmişdir. Eyni zamanda Cəhri bələdiyyəsinin sədri seçilmişdir.
Zahid İsmayılov 6 noyabr 2005-ci il tarixində keçirilən Naxçıvan Ali Məclisinə seçkilərdə 24 saylı Naxçıvan şəhər seçki dairəsindən Azərbaycan Xalq Cəbhəsi Partiyası üzvü olaraq deputatlığa namizəd olmuşdur. O, seçkilərdə 2730 səs (65,3%) toplayaraq seçkini birinci tamamlamış və deputat seçilmişdir. Naxçıvan Ali Məclisinin III çağırışının ilk iclasında Ali Məclisin Yerli özünüidarəetmə komissiyasının sədr müavini seçilmişdir.
Zahid İsmayılov Naxçıvandakı məmur özbaşınalığına və müxalif olmağın mümkünsüzlüyünə etiraz edərək 2009-cu ildə deputat mandatından imtina etdi və bələdiyyə sədri postundan da istefa verdi.
Başqırdıstan qızı
Başqırdıstan qızı (Башҡортостан ҡыҙы) — Başqırd dili ndə aylıq buraxılan sovet və rus ədəbi və bədii jurnal, hədəf auditoriyası qadın və ailələrdir.
Tarixi
28 iyul 1995-ci il Başqırdıstan Mətbuat və Media Nazirliyi tərəfindən qeydiyyata alınmışdır.
Jurnalın təsviri
"Başqırdıstan qızı" jurnalının əsas proqramma məqsədi və vəzifələri oxucuları Başqırdıstan Respublikasının ictimai-siyasi, sosial-iqtisadi, elmi və mədəni həyatı ilə tanış etməkdir; bundan əlavə qadınların ictimai-siyasi həyatda iştirakı, mənəviyyat və tərbiyə problemləri, ailənin möhkəmləndirilməsi, insanlara və diyara sevginin artırılması mövzularını əhatə edir.
Tərbiyə, təhsil, səhiyyə, mədəniyyət və əxlaq problemlərinə aid materiallar daim çap olunur. Jurnal qadın yazıçı və şairlərin əsərlərinə xüsusi diqqət yetirir. Jurnal Başqırdıstan xaricində yaşayan başqırdların həyatını da əks etdirir.
Başqırdıstan Qızı jurnalının redaksiyasında aşağıdakı şöbələr yaradılmışdır:
Rubrikalar:
Azərbaycanda yeni parlament seçkiləri (1998)
Azərbaycanda yeni parlament seçkiləri (iyul 1998) — 1998-ci ilin iyul ayında Azərbaycanda boş qalan mandatlar üçün keçirilmiş yeni parlament seçkiləri.
Daş məscid
Daş məscid ― 1325-ci ildə Elxanilər dövründə Şərqi Azərbaycanın, Sərab şəhristanının, Əsnəq kəndində tikilmiş məscid.
Azərbaycanda yeni parlament seçkiləri (1998)
Namizədlər
Vəzifə sahibi olan deputatların mandatlarından məhrum olunması səbəbi ilə Azərbaycan Prezidenti Heydər Əliyevin 30 aprel 1998-ci il tarixli, 702 nömrəli Fərmanı ilə boşalan yerlərə 26 iyul 1998-ci il tarixinə seçkilər təyin olunmuşdur. 9 saylı birinci Xətai seçki dairəsi üzrə hakim Yeni Azərbaycan Partiyası professor Həsən Mirzəyevin namizədliyini irəli sürmüşdür. 46 saylı Şuşa-Cəbrayıl-Xocavənd seçki dairəsi üzrə Cəbrayıl Rayon İcra Hakimiyyətinin sabiq başçısı Abbasqulu Fərzəliyev bitərəf olaraq namizəd olmuşdur.
Seçki nəticələri
Seçki nəticələri Mərkəzi Seçki Komissiyası tərəfindən 3 avqust 1998-ci il tarixində 84 nömrəli protokolla təsdiqlənmiş və Azərbaycan Respublikası Konstitusiya Məhkəməsinə göndərilmişdir. Azərbaycan Respublikası Konstitusiya Məhkəməsi 10 avqust 1998-ci il tarixində protokola baxmış və təsdiqləmişdir. Nəticələrə əsasən 9 saylı Birinci Xətai seçki dairəsi üzrə Yeni Azərbaycan Partiyası üzvü Həsən Mirzəyev, 45 saylı Şuşa-Cəbrayıl-Xocavənd seçki dairəsi üzrə isə bitərəf namizəd Abbasqulu Fərzəliyev deputat seçilmişdir.
KBS2
KBS2, Korean Broadcasting System (KBS) şirkətinə məxsus olan Cənubi Koreyanın pulsuz bir kanaldır. Dram, əyləncə şousu və canlı idman yayımından ibarət proqramlarla əsasən daha gənc bir demoqrafik göstəriciyə malikdir. KBS2, 1980-ci ildə Tongyang Broadcasting Corporationnın KBS ilə məcburi birləşməsinin nəticəsidir.
Hari Qunarto
Hari Qunarto (1954~) Yaponiyanın Ritsumeikan APU Universitetində Asiya-Sakit Okean Araşdırmaları üzrə tədqiqatçı alim və professordur və onun nəşrlərindən biri UNESCO-nun Ümumdünya İrs Saytlarının rəqəmsal mühafizəsi haqqındadır Borobudur, İndoneziya Məbədi.
Zəfər Səfərov
Zəfər Səfərov — 1975-ci il iyun ayının 7-də Lerik rayonunun Blaband kəndində anadan olub.
Həyatı
Zəfər Ağayar oğlu Səfərov 1975-ci il iyunun 7-ddə Lerik rayonunun Blaband kəndində anadan olub.
Təhsili
1982-ci ildə Blaband kənd orta məktəbinin birinci sinfinə daxil olub, 1992-ci ildə həmin məktəbin onuncu sinfini bitirib.
Hərbi xidməti
Orta məktəbi bitirdikdən sonra Lerik rayon Hərbi komissarlığı tərəfindən həqiqi hərbi xidmətə çağrılaraq Qarabağ cəbhəsinə yola salınıb. Qarabağ döyüşlərində iştirak edərək qəhrəmanlıqlar göstərən Zəfərin son döyüş yeri Murov cəbhəsi olub. Döyüşlərin birində yaralı əsgər yoldaşını döyüş meydanından uzaqlaşdırmış, lakin geri dönərkən düşmən gülləsinə tuş gəlmişdir. Beləliklə, 19 aprel 1994-cü ildə Murovdağ uğrunda gedən döyüşlərdə Zəfər Səfərov şəhid olur. Blaband kənd orta məktəbi Səfərov Zəfər Ağayar oğlunun adını daşıyır.
Con Hyum
Con Hyum — Şimali İrlandiyadan olan İrlandiyalı millətçi siyasətçi idi, İrlandiyanın yaxın siyasi tarixində ən mühüm simalardan, Şimali İrlandiya sülh prosesinin memarlarından biri kimi tanınmışdır.
Derridən olan Hyum, Sosial Demokrat və Fəhlə Partiyasının (SDFP) qurucusu və 1979-2001-ci illərdə partiyanın ikinci lideri olub.O, həmçinin Avropa Parlamentinin üzvü, Böyük Britaniya Parlamentinin üzvü, həmçinin Şimali İrlandiya Assambleyasının üzvü kimi fəaliyyət göstərmişdir.
Hyum 1998-ci ildə Devid Trimbl ilə birlikdə Nobel Sülh mükafatının laureatı olub və həm Qandi Sülh mükafatını, həmçinin Martin Lüter Kinq mükafatını da alıb. O, üç böyük sülh mükafatına layiq görülən yeganə şəxsdir.
2012-ci ildə Papa XVI Benedikt Hyumu Böyük Müqəddəs Qriqori Papa ordeni ilə təltif etdi. 2010-cu ildə İrlandiyanın milli yayım şirkəti RTE tərəfindən İrlandiya tarixindəki ən böyük insanı tapmaq üçün keçirilən ictimai sorğuda o, "İrlandiyanın ən böyük insanı" seçildi.
Erkən həyatı və təhsili
Hyum 1937-ci ildə Derridə Anne (qızlıq soyadı Doherti) və Samuel Hyumun ailəsində dünyaya gəlib. O, irland katolik mənşəli idi; baxmayaraq ki, onun ulu babası Şotlandiyadan Doneqala köç etmiş presviterian immiqrantı idi. Hyum Sent Kolumb Kollecində və İrlandiyanın aparıcı katolik seminariyası olan Maynusdakı Sent Patrik Kollecində tələbə idi və kahinlik təhsili üçün İrlandiya Milli Universitetinin nəzdindəki tanınmış kolleclərin birində tələbə olub. Müəllimləri arasında Kardinal Tomas Şimus Fi də var idi.
Hyum kargüzarlıq təhsilini tamamlamadı, lakin 1958-ci ildə kollecdə fransız və tarix üzrə magistr dərəcəsi aldı və sonra doğma diyarı Derriyə qayıdaraq müəllim kimi fəaliyyət göstərdi. O, şəhərdəki Kredit İttifaqı hərəkatının qurucu üzvü və 1960-cı illərin ortalarında Derridə Şimali İrlandiyanın ikinci universitetinin qurulması uğrunda uğursuz mübarizə aparan Derri Universiteti Komitəsinin 1965-ci ildə sədri olub.
Hyum 27 yaşında İrlandiya Kredit İttifaqının ən gənc prezidenti olub. 1964-1968-ci illərdə bu vəzifədə çalışmışdır. O, bir dəfə dedi ki, "etdiyim bütün işlər, ən qürur duyduğum şeydir, çünki heç bir hərəkat İrlandiya, şimal və cənub xalqları üçün Kredit ittifaqı hərəkatından daha çox xeyir verməyib."
Hyum 1960-cı illərin sonlarında Hyuq Louq kimi insanlarla birlikdə vətəndaş hüquqları hərəkatında aparıcı fiqur oldu. Hyum Derri Vətəndaşlarının Fəaliyyəti Komitəsində görkəmli şəxs idi. Komitə 5 oktyabr 1968-ci ildə Şimali İrlandiyadakı vəziyyətə diqqətin daha çox cəlb edilməsinə səbəb olan Derri yürüşündən sonra yaradılmışdır. Komitənin məqsədi Derridə illərdir İttifaq Höküməti tərəfindən sıxışdırılmış şikayətləri işıqlandırmaq üçün son hadisələrlə bağlı təbliğatdan istifadə etmək idi. Derri Vətəndaşlarının Fəaliyyəti Komitəsi, Şimali İrlandiya Vətəndaş Hüquqları Assosiasiyasından fərqli olaraq, xüsusilə yerli kampaniyaya, Derridəki vəziyyəti hamı üçün yaxşılaşdırmağa və sülhsevər mövqe tutmağa yönəlmişdi. Komitənin həmçinin yürüşlərdə və ya oturaq aksiyalarda hər hansı zorakılığın qarşısını almaq üçün orada olan Stüardlar Assosiasiyası var idi.
Siyasi karyerası
thumb|right|Hyum ABŞ prezidenti [[Bill Klinton ilə. 1995-ci il]] Hyum 1969-cu ildə vətəndaş hüquqları yürüşünün qızğın vaxtında Şimali İrlandiya Parlamentinin Müstəqil Millətçi üzvü oldu. O, 1973-cü ildə Şimali İrlandiya Assambleyasına seçildi və 1974-cü ildə qısa müddətli səlahiyyətlərin bölüşdürülməsi üzrə İcra Hakimiyyətində Kommersiya naziri vəzifəsində çalışdı. O, 1974-cü ilin oktyabrında Londonderri seçki dairəsi üçün Vestminster Parlamentində uğursuz çıxış etdi və 1983-cü ildə Foyldan deputat seçildi.
1971-ci ilin oktyabrında o, yüzlərlə şübhəli İrlandiya respublikaçısının mühakimə olunmadan internirləşdirilməsinə etiraz etmək üçün 48 saatlıq aclıq aksiyasına dörd Vestminster deputatına qoşuldu. İrlandiyalı diplomatın səkkiz il sonra 1979-cu ildə 30 illik hökmü altında buraxılan dövlət sənədləri Hyumun interninqin qaytarılmasını dəstəklədiyini göstərirdi.
1977-ci ildə Hyum 1922-ci il Mülki Hökumətlər (Xüsusi Səlahiyyətlər) Aktı (Şimali İrlandiya) əsasında hər hansı bir əsgərə üç və ya daha çox adamdan ibarət yığıncağı dağıtmağa icazə verən qaydaya etiraz etdi. Şimali İrlandiyanın Baş hakimi Lord Louri, Şimali İrlandiya Parlamentinə ordu ilə bağlı qanunlar qəbul etməyi qadağan edən 1920-ci il İrlandiya Hökuməti Aktının 4-cü bölməsinə əsasən bu tənzimləmənin ultra vires olduğunu söylədi.
Sosial Demokrat və İşçi Partiyasının qurucularından olan Hyum, 1979-cu ildə Qerri Fittdən sonra onun lideri oldu. O, həmçinin Şimali İrlandiyanın Avropa Parlamentində üç deputatından biri kimi fəaliyyət göstərmiş və 1995-ci ildə fəxri diplom aldığı Boston kollecində çalışmışdır.
Hyum Sinn Feyni açıq şəkildə müzakirə masasına gətirmək üçün Britaniya hökuməti və Sinn Feyn ilə gizli danışıqlarda birbaşa iştirak edirdi. Danışıqların birbaşa 1985-ci ildə İngiltərə-İrlandiya sazişinə gətirib çıxardığı güman edilir.
Həmkarlar ittifaqı üzvlərinin böyük əksəriyyəti razılaşmanı rədd etdi və narazılıqlarını nümayiş etdirmək üçün Belfast şəhər mərkəzində kütləvi və dinc ictimai mitinq keçirdilər. Bir çox respublikaçılar və millətçilər də bunu kifayət qədər uzağa getmədiyini gördükləri üçün rədd etdilər. Bununla belə, Hyum həm hökumətlər, həm də Sinn Feyn ilə dialoqu davam etdirdi. "Hyum-Adams prosesində" nəhayət, 1994-cü ildə İRA atəşkəsi təmin etdi və nəticədə Yaxşı Cümə sazişinin vasitəçiliyi ilə nisbətən dinc şərait yaratdı.
Reputasiyası
Hyum, Şimali İrlandiyada hakimiyyəti bölüşdürən Sanninqdeyl sazişindən İngiltərə-İrlandiya sazişinə və Belfast sazişinə qədər bir çox siyasi hadisələrin arxasında duran mütəfəkkir kimi tanınır. 1998-ci ildə Olster Yunionist partiyasının o vaxtkı lideri Devid Trimbl ilə birlikdə Nobel Sülh mükafatını qazandı.
Devid Trimbl birinci nazir olduqda, Hyum ikinci ən böyük partiya olan Sosial Demokrat və Fəhlə Partiyasının lideri olmaqla birinci nazir müavini rolunu alacağı gözlənilirdi. Əvəzində bu rol Sosial Demokrat və İşçi Partiyasından olan Simus Mallona verildi. Bəzi siyasi jurnalistlər, iki adamın Nobel sülh mükafatını qazanmasına baxmayaraq, iş münasibətlərinin çox pis olduğunu bildirirlər.
2001-ci ildə SDİP rəhbərliyindən təqaüdə çıxanda Hyum hətta uzun müddətdir rəqibi, deputat həmkarı və Avropa Parlamentinin deputatı, keşiş İan Peysli tərəfindən də siyasi bölgüdə tərifləndi. Hyum İrlandiya Fondları tərəfindən maliyyələşdirilən Olster Universitetində Sülh Tədqiqatları üzrə Tip O'Neyll kafedrasının müdiri olub.
Təqaüdə çıxması
upright|thumb|Hyum 2008-ci ildə. 4 fevral 2004-cü ildə Hyum siyasətdən tamamilə ayrıldığını elan etdi və onun yerinə SDFP-ı lideri olaraq Mark Durkan keçdi. O,2004-cü il Avropa seçkilərində iştirak etmədi, nə də Mark Durkanın SDFP üçün Foyldan 2005-ci il ümumi seçkilərində iştirak etməmişdir.
Hyum və həyat yoldaşı Pat (2021-ci ildə vəfat edib), Avropaya inteqrasiya, qlobal yoxsulluqla bağlı problemlər və Kredit İttifaqı hərəkatının təşviqində fəal olmağa davam etdilər. O, həmçinin Birləşmiş Millətlər Təşkilatının demokratik islahatları üçün kampaniya aparan Birləşmiş Millətlər Təşkilatı Parlament Assambleyasının yaradılmasının tərəfdarı idi. Təqaüdə çıxanda o, ictimaiyyət qarşısında, o cümlədən 2005-ci ildə Nyu-Cersidəki Seton Hall Universitetində, Avropa Şurasının ilk Yay Demokratiya Universitetində (Strasburq, 10-14 iyul 2006-cı il) çıxışını davam etdirdi. İrlandiyanın Maynut Milli Universitetinə əlavə edilən bina onun adını daşıyır. Hyum bütün həyatı boyu dəstəklədiyi yerli futbol komandası olan Derri City Futbol Klubunun klub prezidenti vəzifəsini tutdu. O, Plan Beynəlxalq İrlandiya uşaq xeyriyyə təşkilatının himayədarı idi. He was a patron of the children's charity Plan International Ireland.
Həyatının son illərində Hyum ilk dəfə 1990-cı illərin sonlarında öz simptomlarını göstərməyə başlayan demensiya xəstəliyindən əziyyət çəkirdi.
Ölümü
Hyum 3 avqust 2020-ci il səhər saatlarında Derridəki qocalar evində 83 yaşında vəfat etdi. Keçmiş Leyborist lideri və baş nazir Toni Bleyr ölümündən sonra deyirdi: "Con Hyum siyasi titan idi; gələcəyin keçmişlə eyni olması lazım olduğuna inanmaqdan imtina edən uzaqgörən idi." Dalay Lama Tvitter hesabında yazıb: "Con Hyumun münaqişənin həlli üçün dialoq və danışıqların gücünə dərin inamı sarsılmaz idi...Məhz onun rəhbərliyi və danışıqların gücünə olan inamı 1998-ci ildə Yaxşı Cümə Sazişinin əldə edilməsinə imkan verdi. Onun davamlı inadkarlığı bizim hamımıza nümunə oldu."
Konyak (rayon)
Konyak  — Fransanın Puatu-Şaranta regionun rayonlarından biri. Departamenti — Şaranta. Suprefektura — Konyak. Rayon əhalisi 2006-cı ildə 91 004 nəfər təşkil edirdi. Əhalinin sıxlığı — 73 nəf / km². Rayon sahəsi — 1240 km².
Klarens Zeedorf
Klarens Zeedorf (, IPA : , fərdi olaraq IPA : ,  ;  ) — Niderlandlı futbolçu və məşqçi.
Hazırda üç fərqli komanda ilə Çempionlar Liqasını qazanmış yeganə oyunçu - "Ayaks" (1994/95), "Real Madrid" (1997/98) və "Milan" (2002/03, 2006/07).
Ayaks
Futbolçu karyerasına "Ayaks" klubunda başlayıb. 1983-cu ildə "Ayaks"ın uşaq komandasına qoşulan Klarens, klubun əsas komandasında 1992-ci ildə debüt edib. "Ayaks"da 3 il forma geyinən futbolçu 65 oyunda 11 qol vurub.
Sampdoriya
"Ayaks"dakı oyunu ilə Avropa klublarının diqqətini çəkən futbolçu, 1995-ci ildə İtaliyanın "Sampdoriya" klubuna transfer edilir. Burada keçirdiyi bir ildə 32 oyunda 3 dəfə fərqlənir.
Real Madrid
1996-cı ildə "Real Madrid"ə transfer olunur. Madrid klubu ilə karyerasında ikinci Çempionlar Liqası Kubokunu qazanır. Realda ümumilikdə 4 il çıxış edən futbolçu, 121 oyunda meydana çıxıb 15 qol vurur.
İnter
Futbolçu 2000-ci ildə yenidən İtaliyaya qayıdır. Bu dəfə Milanın "İnter" klubunun formasını geyinir. "İnter"də iki il oynayan futbolçu, 64 oyuna 8 dəfə fərqlənir.
Milan
2002-ci ildə futbolçu "İnter"i tərk edərək İnterin əzəli rəqibi "Milan" klubuna keçir. Futbolçunun karyerasında ən uğurlu illər "Milan" klubu ilə bağlıdır. "Milan"da 10 il forma geyinən Klarens, 300 oyunda meydana çıxaraq 47 qol vurur. "Milan" ilə 2 dəfə Çempionlar Liqasının qalibi olur.
Eskapizm
Eskapizm ( - qaçmaq, uzaqlaşmaq) — insanların, bütövlükdə, cəmiyyətin reallıqlardan uzaqlaşaraq, illüziyalar, fantaziyalar aləminə qapılması.
Klarens Zeedorf
Botafoqo
Futbolçu 2012-ci ildə Milanla vidalaşaraq Braziliyanın "Botafoqo" klubuna keçir. Burada bir il oynadıqdan sonra futbolçu karyerasını bitirir.
Eskapizm
Eskapizm gündәlik hәyatın xoşagәlmәz hallarından әylәncә vә istirahәt vasitәsilә әqli yayınmadır. Psixoloji travmalar, gәrgin işlәr zamanı qazanılan stressә cavab reaksiyası kimi meydana çıxır. Eskapizmin mәqsәdi insanları gündәlik hәyat sıxıntılarından uzaqlaşdırmaqdır. Sağlam hәyatın tәrkib hissәlәri (yemәk, yatmaq, idman vә s.) eskapizmin vasitәsi ola bilәr. Eskapizm zamanı sosial reallıqlardan uzaqlaşmaq, dünyanı öz xәyalındakı kimi tәsәvvür etmәk vә s. hallar meydana gәlir. Ziqmund Freyd reallıqdan uzaqlaşdıran fantaziyaların payını insanların hәyatında zәruri element hesab edirdi: “Onlar real hәyatdan aldıqları yoxsul mәmnunluqda mövcud ola bilmirlәr”. Klayv Steyplz Lyuisin (1898–1963) fikrinә görә, eskapizm xәyal potensialını möhkәmlәndirmәyә vә zәnginlәşdirmәyә xidmәt edә bilәr. Yazıçı Con Tolkin eskapizmә reallıqdan “ikinci (xәyali) dünyaya” keçid kimi baxırdı.
KBS World
KBS World, Korean Broadcasting Systemnin beynəlxalq yayım xidmətidir. KBS World Radio, KBS World televiziya kanalı və KBS World 24-dən ibarətdir.
Ruh festivalı
Ruh festivalı və ya Jonqyuan festivalı (ənənəvi Çin dili: 中元節; sadələşdirilmiş Çin dili: 中元节), Buddizmdə Yulanpen Festivalı (ənənəvi Çin dili: 盂蘭盆 節; sadələşdirilmiş Çin dili: 盂兰盆 节) olaraq tanınır. Bu, müəyyən Şərqi Asiya ölkələrində təşkil edilən ənənəvi bir Daoizm və Buddist festivalıdır. Çin təqviminə görə, Ruh Festivalı yeddinci ayın 15-ci gecəsidir. Çin mədəniyyətində, ay təqvimində yeddinci ayın on beşinci günü Ruh Günü adlanır və ümumiyyətlə yeddinci ay Ruh Ayı (鬼 月) olaraq qəbul edilmişdir və bu ayda ölmüş əcdadları da daxil olmaqla ruhların yer üzünə çıxdığına inanılır. Həm Qingming Fetivalından (ya da Yazda Məzar Süpürmə Günü) həm də yaşayan nəsillərin ölmüş əcdadlarına hörmət göstərdikləri Qoşa Doqquzuncu Festivaldan (payızda) fərqli olaraq, Ruh Festivalı zamanı mərhumların diriləri ziyarət etdiyinə inanılır. On beşinci gündə Cənnət və Cəhənnəm aləmləri və canlılar aləmi açıqdır və həm Taocular, həm də Buddistlər mərhumun əzablarını dəyişdirmək və bağışlamaq üçün ayinlər edərdilər. Ay ərzində fəaliyyətlərə ritualist qida hazırlamaq, tüstü yandırmaq və joss kağızı yandırmaq daxildir. Mükəmməl yeməklər (tez-tez vegterian yeməklər), ailədəki ölənlərin hər biri üçün boş yerlərə qoyularaq ölənləri hələ yaşadıqları kimi qəbul edərdilər.
Müşahidə
Ruh Festivalı Çin təqviminin yeddinci ayında keçirilir. Bu tarix həm yeni fəsil, payız məhsulu, Buddist rahibə zahidliyinin zirvəsi, əcdadların yenidən doğulması və yerli icmanın məclisi ilə eyni vaxtda düşür. Bu ay ərzində cəhənnəmin qapıları açılır və ruhlar yemək və əyləncə axtardıqları yer üzündə sərbəst gəzirlər. Ailə üzvləri vəfat etmiş qohumlarına dua edir, yemək yeyir və içir, cəhənnəm qeydlərini və digər zarafat kağızlarını yandırır. Ailələr, bu evsiz ruhların həyatlarına müdaxilə etməmələri və bədbəxtlik gətirməmələri üçün başqa naməlum gəzən ruhlara da hörmət edirlər. Yeddinci ayın on dördüncü günü ruhlar üçün böyük bir ziyafət təşkil edilir, insanlar ruhları razı salmaq və uğursuzluqdan çəkindirmək üçün yemək nümunələri masalara düzülür. Unudulmuş əcdadların itirilmiş ruhlarını axirət həyatına simvolik olaraq yönləndirmək üçün lotus şəkilli fənərlər yandırılır və çaylarda və dənizlərə buraxılır. Bu gün bəzi Şərqi Asiya ölkələrində canlı tamaşalar nümayiş olunur və hər kəs iştirak etməyə dəvət olunur. Birinci sıra oturacaqlar həmişə boşdur, çünki burada ruhlar oturur. Verilişlər həmişə gecə və yüksək səslərdə qoyulur, çünki səsin ruhları cəlb etdiyinə və xoşladığına inanılır. Bəzi şoulara Çin operası, dram əsərləri, bəzi bölgələrdə hətta burlesk şouları da daxildir. Ayinlər üçün Buddistlər və Daocular ruhları əzablardan qurtarmaq üçün mərasimlər keçirirlər, bir çoxu günortadan sonra və ya gecə mərasimlər keçirirlər (inanca görə günəş batarkən ruhlar cəhənnəmdən azad edilir). Qurbangahlar mərhumlar üçün tikilir, kahinlər və rahiblər də ruhların xeyrinə ayinlər edirlər. Rahiblər və keşişlər ruhlara qida paylamaq üçün tez-tez düyü və ya digər kiçik qidaları havaya atırlar. Axşam saatlarında evlərin qapılarının qarşısında buxur yandırılır. Tüstü Çin mədəniyyətində rifah deməkdir, buna görə ailələr daha çox tüstü yandırmaqla daha çox çiçəklənmə olduğuna inanırlar. Festival zamanı ruhlar üçün küçələri açıq buraxmaq istədikləri üçün bəzi mağazalar bağlanır. Hər küçənin ortasında təzə meyvələr və üzərində qurbanlıqların qoyulduğu buxur qurbangahı durur. Şənlikdən on dörd gün sonra, bütün ac ruhların cəhənnəmə dönmələrini təmin etmək üçün insanlar üzən su fənərlərini evlərinin kənarına qoyurlar. Bu fənərlər lotus çiçəyi şəklində kağız qayığa fənər qoyularaq hazırlanır. Fənərlər, ruhları yenidən yeraltı dünyaya yönəltmək üçün istifadə olunur və çölə çıxdıqda yolla geri qayıtdıqlarını simvollaşdırır.
Nikolay Şvernik
Nikolay Şvernik — sovet partiyasının üzvü və dövlət xadimi. Stalin hakimiyyətinin son dövründə, 1946-1953-cü illərdə o ən yüksək dövlət vəzifəsini - SSRİ Ali Soveti Rəyasət Heyətinin sədri vəzifəsini tutub. Ümumrusiya Mərkəzi İcraiyyə Komitəsinin (1927-1938) və SSRİ Mərkəzi İcraiyyə Komitəsi Rəyasət Heyətinin üzvü (1935-1938), SSRİ Ali Sovetinin deputatı (1937-66). 1952-1953 və 1957-1966-cı illərdə Sov.İKP MK Rəyasət Heyətinin (Siyasi Büro) üzvü, 1939-1952 və 1953-1957-ci illərdə üzvlüyə namizəd olub. Sosialist Əməyi Qəhrəmanı (1958).
Siznək
Siznək - Yelizavetpol (Gəncə) quberniyasının Zəngəzur qəzasında, indi Qafan rayonu ərazisində kənd.
Tarixi
Rayon mərkəzindən 4 km cənub-şərqdə, Oxçu çayının sol sahilində yerləşir.
Toponim Azərbaycan dilində «duman, çən» mənasında işlənən sis sözünə -nək şəkilçisinin artırılması yolu ilə əmələ gəlmişdir. Sis sözü Siznək toponimində «siz» formasına düşmüşdür. s~z səs əvəzlənınəsi Azərbaycan dili üçün qanunauyğun haldır. Relyef əsasında yaranan düzəltmə quruluşlu toponimdir.
Əhalisi
Kənddə 1897-ci ildə 179 nəfər, 1904 - cü ildə 180 nəfər azərbaycanlı yaşamışdır. 1914-cü ildən azərbaycanlılar ermənilər tərəfindən deportasiya olunmuşdur.
İndiki Ermənistanda sovet hökuməti qurulandan sonra kənd sakinləri öz yurd-yuvasına dönə bilir. Burada 1922-ci ildə 76 nəfər, 1926-cı ildə 76 nəfər, 1931-ci ildə 121 nəfər, 1959 - cu ildə 409 nəfər, 1979 - cu ildə 432 nəfər azərbaycanlı yaşamışdır.
1988-ci ilin noyabrın sonlarında azərbaycanlılar Ermənistan dövləti tərəfindən tamamilə deportasiya olundular.
İndi burada yalnız ermənilər yaşayır.
Zemfira Quliyeva (pediatr)
Həyatı
Z.M.Quliyeva kafedranın tədris və elmi-tədqiqat işlərində fəal iştirak edir.
2005-ci ildən terapiya fakultəsinin dekanı vəzifəsində çalışır. “Erkən yaşlı uşaqlarda təxirəsalınmaz vəziyyətlərlə nəticələnən kəskin bağırsaq infeksiyalarının müasir diaqnostikası və müalicə prinsipləri” mövzusunda doktorluq dissertasiyasını yekunlaşdırmaq üzrədir.
O, 69 elmi əsərin, 36 məqalənin, 2 metodik tövsiyə və 3 tədris-metodik vəsaitin və 1 dərs vəsaitinin müəllifidir.
NGC 1429
NGC 1429, Yeni Baş Kataloqda qeydə alınmış Göy cismidir. Göy üzündə Eridan bürcü istiqamətində yerləşir. NF tipli. tərəfindən ildə 66.04 sm (26 inç) ölçülü  vasitəsilə kəşf edilmişdir.
MBC TV
MBC TV, 8 avqust 1969-cu ildə başlamış və Munhwa Broadcasting Corporationna məxsus olan Cənubi Koreyada yayımlanan pulsuz bir televiziya kanalıdır.
İlham Hüseynov (əsgər)
İlham Umud oğlu Hüseynov (8 sentyabr 2000; Qarayazı, Göyçay rayonu, Azərbaycan — 19 oktyabr 2020; Suqovuşan, Tərtər rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
İlham Hüseynov 8 sentyabr 2000-ci ildə Göyçay rayonunun Qarayazı kəndində anadan olmuşdur. 2007-2018-ci illərdə orta təhsil almışdır. Subay idi.
Hərbi xidməti
İlham Hüseynov bir müddət Azərbaycan Silahlı Qüvvələrinin sıralarında həqiqi hərbi xidmət etmişdir. Hərbi xidmətdən tərxis olunduqdan sonra bir müddət mülki fəaliyyət göstərmişdir.
2020-ci ilin 14 iyul tarixində Tovuz döyüşləri zamanı general-mayor Polad Həşimovun şəhid olmasından sonra səfərbərlik başlamış, İlham Hüseynov səfərbər olunmuşdur. 21 sentyabr 2020-ci ildə hərbi təlim toplantılarına çağırılmışdır.
Azərbaycan Ordusunun əsgəri olan İlham Hüseynov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində könüllü atıcı olaraq iştirak etmişdir. Suqovuşanın azadlığı uğrunda gedən döyüşlərdə vuruşmuşdur. İlham Hüseynov 19 oktyabr 2020-ci ildə Tərtər rayonunun Suqovuşan kəndi istiqamətində döyüş tapşırığını yerinə yetirərkən həlak olmuşdur. Göyçay rayonunda dəfn olunmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən İlham Hüseynov ölümündən sonra "Vətən uğrunda" medalı ilə təltif edildi.
Azərbaycanın Laçın rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən İlham Hüseynov ölümündən sonra "Laçının azad olunmasına görə" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən İlham Hüseynov ölümündən sonra "Suqovuşanın azad olunmasına görə" medalı ilə təltif edildi.
SBS TV
SBS TV — Seoul Broadcasting System tərəfindən idarə olunan Cənubi Koreyanın pulsuz bir televiziya kanalıdır. Kanal 9 dekabr 1991-ci ildə istifadəyə verilmişdir.
Türkmənçay (İran)
Türkmənçay — İranın Şərqi Azərbaycan ostanındakı Miyanə şəhəri yaxınlığında kiçik şəhər. Yerli əhali tərəfindən Totman kimi tanınır.
Tarixi Türkmənçay müqaviləsi məhz burada 1828-ci ildə Rusiya və Qacar imperiyaları arasında bağlanmışdır. Bu müqavilənin nəticəsində Naxçıvan və İrəvan xanlıqları Rusiya imperiyası nın tərkibinə qatılır. Çar Rusiyası sonralar İrəvan xanlığı ərazisində "Erməni vilayəti" adı altında inzibati bölüm yaradır. Türkmənçay müqaviləsinin imzalandığı imarət bu müqavilənin simvoluna çevrilmiş və hazırda şəhərin Abbas Mirzə küçəsində yerləşir.
Ulduz müharibələrinin qalaktikası
Ulduz müharibələrinin qalaktikası — Corc Lukas tərəfindən yaradılmış "Ulduz müharibələri" franşizasının hadisələrinin baş verdiyi qalaktika. Burada 400 milyarddan çox ulduz, 3,2 milyarddan çox yaşayışa uyğun ulduz sistemi var. Qalaktikanın tarixi uzun minilliklərə gedib çıxır. Yavin döyüşündən təxminən iyirmi beş min il əvvəl bir və ya daha çox növ hiperkosmos səyahətini ixtira etmişdir. Ulduz sistemləri arasındakı uzun məsafələri qət etmək üçün kosmos gəmiləri hipermühərrikdən istifadə etmişdir. Bu hərəkət sistemi səyahət vaxtını və məsafəni əhəmiyyətli dərəcədə azaltmaq üçün kosmik gəminin fəza-zamandakı qırışlardan keçən, alternativ ölçü olan hiperkosmosda səyahət etməyə imkan yaratmışdır.
Korte (rayon)
Korte   — Fransanın Korsika regionun rayonlarından biri. Departamenti — Yuxarı Korsika. Suprefektura — Korte. Rayon əhalisi 2006-cı ildə 53 422 nəfər təşkil edirdi. Əhalinin sıxlığı — 14 nəf / km². Rayon sahəsi — 2853 km².
Tom və Cerri (81-ci seriya)
Pişik dəstəsi və ya Pişik kompaniyası — 30 yanvar 1954-cü ildə çəkilmiş Tom və Cerri cizgi filminin seriyasıdır.
Lapiş meşəsi
Lapiş meşəsi — Rumıniyanın şimal-qərbində yerləşən, BTMİ-də IV kateqoriya təbiət qoruğu.